Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 18 ม.ค.66
Daily Focus-บล.ฟินันเซีย ไซรัส ประจำวันที่ 18 ม.ค.66
18 ม.ค. 2566

บล.ฟินันเซีย ไซรัส ประเมินแนวโน้มตลาดวันนี้ (18 ม.ค.66) คาด SET ยังคงแกว่ง Sideways ในกรอบ 1,670-1,690 จุด ระยะสั้นขาดปัจจัยใหม่เข้ามาหนุนหลังจากตอบรับปัจจัยบวกทั้งเงินเฟ้อและการขึ้นดอกเบี้ยของ FED ที่ชะลอ รวมถึงจีนเปิดประเทศไปมากพอสมควร ส่วนปัจจัยที่ต้องติดตามวันนี้คือการประชุม BoJ ว่าจะมีการยกเลิกมาตรการ Yield Curve Control ตามที่เป็นกระแสข่าวหรือไม่
ด้านปัจจัยในประเทศโฟกัสหลักในระยะนี้จะอยู่ที่การทยอยประกาศกำไรไตรมาส 4/66 ของกลุ่มธนาคารที่จะออกมาหนาแน่นในช่วงปลายสัปดาห์โดยเฉพาะแบงก์ใหญ่ ตลาดคาดภาพรวมกำไรของกลุ่ม -3% จากไตรมาสก่อน, +20% จากปีก่อน หากไม่แย่กว่าคาดเชื่อว่าจะช่วยสร้างความเชื่อมั่นต่อฝั่ง Real Sector ที่จะเริ่มทยอย Preview และประกาศกำไรตามออกมาหนาแน่นขึ้นในเดือน ก.พ. ระยะสั้นหุ้น Big Cap ที่ปรับตัวขึ้นได้แข็งแรงในช่วงก่อนหน้าจากแรงหนุนของกระแสเงินทุนที่ไหลเข้าคาดว่าอยู่ในช่วงพักตัวลดความร้อนแรง ขณะที่หุ้นขนาดกลาง-เล็กจะเคลื่อนไหวได้ดีขึ้น รวมถึงหุ้นที่จะได้ประโยชน์จากการเลือกตั้งจากกระแสที่ว่ามีโอกาสเกิดการยุบสภาในเดือน ก.พ.-มี.ค. นี้
กลยุทธ์ : ระยะสั้นเก็งกำไรหุ้น Laggard // ระยะกลาง-ยาวสะสม Domestic และ Reopening Play ช่วงพักตัว
หุ้นเด่นเดือน ม.ค. : AAV, BCP, CENTEL, M, MAKRO